CELEX: 32020R1165
Language: sl
Date: 2020-08-06 00:00:00
Title: Izvedbena uredba Komisije (EU) 2020/1165 z dne 6. avgusta 2020 o spremembi Izvedbene uredbe Komisije (EU) 2020/353 o uvedbi dokončne protidampinške dajatve in dokončnem pobiranju začasne dajatve, uvedene na uvoz jeklenih koles s poreklom iz Ljudske republike Kitajske

7.8.2020   
               
               
                  SL
               
               
                  Uradni list Evropske unije
               
               
                  L 258/9
               
            
         IZVEDBENA UREDBA KOMISIJE (EU) 2020/1165
         z dne 6. avgusta 2020
         o spremembi Izvedbene uredbe Komisije (EU) 2020/353 o uvedbi dokončne protidampinške dajatve in dokončnem pobiranju začasne dajatve, uvedene na uvoz jeklenih koles s poreklom iz Ljudske republike Kitajske
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 9(4) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) 2020/353 (2) je bila uvedena dokončna protidampinška dajatev in je bila dokončno pobrana začasna dajatev, uvedena na uvoz jeklenih koles s poreklom iz Ljudske republike Kitajske.
                  
               
                     (2)
                  
                  
                     V členu 4 Izvedbene uredbe (EU) 2020/353 je navedeno: „Kadar je v zvezi z izdelki iz člena 1 predložena izjava o sprostitvi v prosti promet, se v ustrezno polje te izjave vnese število kosov izdelka, ki se uvaža.“ Službe Komisije so prejele pripombe držav članic in trgovcev glede porekla uvoženih izdelkov.
                  
               
                     (3)
                  
                  
                     Pojasniti je treba, da je treba pri uvozu jeklenih koles prijaviti število kosov ne glede na njihovo poreklo in da bi morale države članice obvestiti Komisijo o številu uvoženih kosov.
                  
               
                     (4)
                  
                  
                     Glede na to se je Komisija odločila spremeniti člen 4 Izvedbene uredbe (EU) 2020/353.
                  
               
                     (5)
                  
                  
                     V angleški različici se beseda „pieces“ nadomesti z besedo „items“ zaradi skladnosti z dodatno mersko enoto „number of items“, kakor je opredeljena v kombinirani nomenklaturi (3).
                  
               
                     (6)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            Uvodna izjava 88 Izvedbene uredbe (EU) 2020/353 se nadomesti z naslednjim:
            
                        „(88)
                     
                     
                        Statistike o jeklenih kolesih so pogosto izražene v številu kosov. Vendar v kombinirani nomenklaturi, določeni v Prilogi I k Uredbi Sveta (EGS) št. 2658/87 (11), ni nobene take dodatne merske enote. Zato je treba določiti, da se pri uvozu zadevnega izdelka v deklaraciji za njegovo sprostitev v prosti promet ne navede le teža v kilogramih ali tonah, ampak tudi število kosov. Navesti je treba kose za oznake TARIC 8708701080, 8708701085, 8708709920, 8708709980, 8716909095 in 87169090 97.“
                     
                  
         
            Člen 2
            Člen 1(3) Izvedbene uredbe (EU) 2020/353 se nadomesti z naslednjim:
            Sprememba ne zadeva slovenske različice.
         
         
            Člen 3
            Člen 4 Izvedbene uredbe (EU) 2020/353 se nadomesti z naslednjim:
            
               
                  „Člen 4
                  
                  Kadar je v zvezi z izdelki iz člena 1(1) ne glede na njihovo poreklo predložena izjava o sprostitvi v prosti promet, se v ustrezno polje te izjave vnese število kosov izdelka, ki se uvaža.
                  Države članice vsak mesec obvestijo Komisijo o številu kosov izdelkov, ki se uvažajo, uvrščenih pod oznake TARIC 8708701080, 8708701085, 8708709920, 8708709980, 8716909095 in 8716909097, in o njihovem poreklu.“
               
            
         
         
            Člen 4
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. avgusta 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2020/353 z dne 3. marca 2020 o uvedbi dokončne protidampinške dajatve in dokončnem pobiranju začasne dajatve, uvedene na uvoz jeklenih koles s poreklom iz Ljudske republike Kitajske. UL L 65, 4.3.2020, str. 9.
         
            (3)  Uredba Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 256, 23.7.1987, str. 1).